Idioglossia
Idioglossia (Graece ἰδιογλωσσία < ἴδιον 'personalis' + γλῶσσα 'lingua') est lingua idiosyncratica ab uno pluribusve hominibus inventa et adhibita. Saepissime privatas linguas parvulorum significat, et quidem geminorum, quorum lingua etiam cryptophasia appellatur. Qui a parvulis obiecti sunt multis linguis, ad creandas idioglossias propendent. Quae quidem admodum brevi evanescere solent, cedentes uni pluribusve linguis circumiacentibus.